تونس (بلهجات البربر: ⵜⵓⵏⴻⵙ), و معروفة بشكل رسمى باسم الجمهوريه التونسيه (بلهجات البربر: ⵜⴰⴳⴷⵓⴷⴰ ⵜⵓⵏⴻⵙ) هيه بلد عربيه موجوده فى شمال أفريقيا و مساحتها 163,610 كيلومتر مربع و بتطل على جنوب البحر المتوسط من فوق و من الشرق و بتحدها الجزاير من الغرب و ليبيا من الجنوب الشرقى. اكثر حته موجوده فى شمال تونس, كاب انچلا, هيه كمان اكتر حته موجوده فى الشَمال فى افريقيا. تونس فيها كمان الحته الشرقيه لسلسلة جبال الأطلس و الحته الشماليه للصحرا الكبرى, و سواحلها اللى طولها 1300 كم فيها الحته الجنوبيه لخليج صقليه. سكان تونس حوالى 11 مليون. عاصمتها اللى عندها نفس الإسم موجوده فى الحته الشمال-شرقيه للبلد. تونس بتتعتبر من البلاد القليلة اللّي فيها ديمقراطية في العالم العربي. فيها مؤشر تنمية بشرية بيشرّف, و هي بلاد عندها شراكة مع الإتحاد الأوروبي و عضوية في إتحاد المغرب العربي, الجامعه العربيه, الأمم المتحده, منظمة التجارة العالميه و كمان منظمات ثانية كثير. تونس دولة علاقاتها سياسية و إقتصادية كويسة مع كل البلدان الأوروبية و بالأخص فرنسا. و ايطاليا زمان, كانت تونس بيسكنوها البربر. و بعدين الفينيقيين ابتدوا يجوا تونس من القرن 12 قبل الميلاد و ذول اللي أسسوا قرطاج.